**Timidă, toamna**

*Ileana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Timidă, toamna, mi-a bătut la ușă

Și m-a rugat să-i dau un colț să stea

Pe canapeaua vieții, împreună

Să admirăm amurgul. Se-așternea

Neliniștea pe inimă. Ce toamnă,

Când vara s-o trăiesc, încă-aș mai vrea!

Dar m-a cuprins haina ca o haină

Fără să-i pese de tristețea mea!

Și, invadându-mi viața, printre umbre,

Amesteca culorile din flori

Pictându-mi pletele, apoi pe frunte,

Îmi răstignea, adânci și largi cărări.

A câta toamnă vine peste mine,

Prin câte voi mai colinda? Curând,

Când iarna o să-mi bată-n ușă, ție,

O să-ți aștern regretele plângând

Această clipă, în care, în bogăție,

Îmi invadezi prezentul în parfum

Și îmi așterni cărarea colilie

Prezentului, ce-i arămiu de-acum!

Timidă, toamna, îndreaptă către mine,

Veșminte ruginii. Eu mă opun,

Însă, încet, renunț la bătălie

Și toamnei mă predau. Precum un fum,

Cuprinde toamna trupul meu. Eu plâng

În timp ce-mi dăruiește înțelepciune,

Șoptindu-mi tandru: clipele se scurg

Trăiește clipa, viața e deșertăciune!

Nu mai fi tristă, clipele se scurg...

07.09.2018